Aarhuus Stifts-Tidende, 1842-01-20
Efter Rygtet skal Resultatet af Cancelliets Betænkning over Stænderforsamlingernes Petitioner angaaende Jnstitutionens Udvidelse være, at Majoriteten er for samme. Dette for Danmarks Fremtid saa vigtige Anliggende vil sandsynligviis komme for i et af de første Statsraad. – Lehmanns Sag, der vil komme for den 17de ds., udgjør i denne Tid det uddeelte Conversationsthema. Da Generalfiscalens Jndlæg og Forhørenes Oplæsning sandsynligviis vil tage lang Tid, vil den næste Post endnu neppe bringe denne Sags Udfald. – Det ved Høiesteretsadvocat Schæffers Død ledigblevne Advocatur, vil efter al Sandsynlighed blive tildeelt Cand. jur. Trojel (en Fætter til "Dagens" Redacteur Hr. Cancelliraad Fribert). - Det sidste M af "Corsaren" blev lagt under Beslag. Grunden dertil skal være, at der i samme fandtes en Carricatur eller, om man vil, et Portrait af Censor Hr. Reiersen, siddende paa en Bunke Kjøbenhavnsposter, hvorpaa stod. Tilbageblik paa Aaret 1841 med flere Jndskrifter. (V. Av.)"Det maa unægteligt gjøre stor Opsigt blandt det store Publicum, som er ubekjendt med hvad der foregaaer i den videnskabelige Verden (hedder det fra Kjøbenhavn i O. Th. Av.), at see en theologisk Student (Brøchner) træde frem med den Erklæring, at hans Overbeviisning har ført ham bort fra den christelige Tro, og dog, uagtet denne Erklæring, at forlange at stædes til theologisk Embedsexamen. Men endnu forunderligere er det, at der gives Folk, som mene, at Facultetet var ubeføiet til at afvise ham. Skal theologisk Embedsexamen ikke være et blot Spilfægteri, saa maa Professorerne tilvisse være beføiede til, ikke alene at forlange de befalede positive Kundskaber af Candidaten, men ogsaa til at forlange dem af den Beskaffenhed, som Staten har foreskrevet; thi Examensbordet kan ikke være Stedet for theologiske Controverser. Hr. Brøchners Adfærd forekommer os i det Hele – mildest talt – besynderlig, og han har, ved sin ufornødne Proclamation af sin Overbeviisning, afskaaret sig fra al Udsigt ogsaa til den academiske Virksomhed, han omtaler, og hvor han mener, at den religieuse Overbeviisning ikke kommer i Betragtning; thi det er jo en Selvfølge, at en Mand, der ikke troer paa nogen personlig Gud, heller ikke kan aflægge Embedseden, ligesom Staten overhovedet maa sinde det mere end betænkeligt, at betroe en Mand af Hr. Brøchners Anskuelser noget offentligt Embede." (Hr. Brochner er født i Fredericia, hvor hans Fader er Kjøbmand.)J Kongelunden paa Amager er der for nogen Tid siden indtruffet et Tilfælde, som hører til de store Sieldenheder i Jagtverdenen. En paa Amager ansat Forstbetjent gik med sin Doublet i Kongelunden, da han i et Træ saae 4 Ørne siddende, som ganske roligen lode ham komme nær. Med det første Løb lykkedes det ham at skyde de to i eet Skud, hvorpaa den tredie lettede og fløi hen i et andet Træ, den fjerde derimod blev siddende. Den sidste blev strax nedlagt med det andet Løb, hvorefter Jægeren igjen ladede og gik efter den eneste endnu tilbageværende, som ogsaa snart blev hans Bytte. Aarsagen til at disse Fugle, der ellers ere saa skye, holdt saa usædvanligt godt, maa rimeligviis søges i at de vare udmattede af en lang Flugt og at de derfor havde søgt Hvile i den eenligt staaende Kongelund; om de virkeligt vare Trækfugle eller hørte til en af de Arter, som have stadigt Hjem her i Landet, er os ikke bekjendt. (Dan.)